Indledning 3 



at gøre Rede for Tilknytningerne mellem de systematiske Grup- 

 per, men ogsaa saa vidt muligt at søge at udrede de virkelige 

 Slægtskabsforhold mellem dem, at komme paa Sporet efter deres 

 Afstamningsforhold, selv om Resultatet nødvendigvis maa blive 

 meget usikkert. Denne Bestræbelse søger man at give Udtryk i 

 det naturlige System. 



Sporeplanterne deles naturligt i to skarpt adskilte Rækker, 

 nemlig: 



1. Thallophyta, Løvplanter. Plantens vegetative Legeme er 

 her et „Løv" eller „Thallus", d. v. s. det er ikke udpræget i Stæn- 

 gel og Blad, og, hvis det er mangecellet, har det forholdsvis ringe 

 indre Differentiering, ialfald uden Karstrænge og Spalteaabninger. 

 Forplantning meget forskelligartet. Navnet Thallofyter staar i Mod- 

 sætning til Kormofyter eller Stængelplanter, hvormed betegnes de 

 øvrige, højere Planter, hvis Vegetationsorganer bestaar af blad- 

 bærende Stængler og, hos de fleste, Rødder. Der forekommer 

 dog hos forskellige Alger en lignende Sondring i Stængel og Blade 

 eller bladlignende Organer som hos Kormofyterne. 



2. Archegoniata, Arkegoniater. Der forekommer her to 

 med hinanden vekslende Generationer, en Kønsgeneration (Ga- 

 metofyt) og en ukønnet Generation (Sporofyt). Kønsorganerne 

 har hele Rækken igennem et ret ensartet Præg. De hanlige Køns- 

 organer, Antheridierne, har en Væg, der næsten altid bestaar 

 af et enkelt Lag Celler og frembringer et Antal bevægelige, skrue- 

 snoede Sædlegemer, Spermatozoider. De hunlige Kønsorganer, 

 Arkegonierne, er udstyrede med en Hals dannet af flere (4 — 6) 

 Rækker Celler og indeholder en Ægcelle, der efter Befrugtningen 

 vokser ud til Sporofyten. I denne udvikles Sporer, som opstaar 

 ved Firdeling i et eller flere Sporehuse (Sporangier). Arkego- 

 niaterne deles i to veladskilte Underrækker: 



A. Muscineæ eller Bryophyta, Mosser. 



B. Pteridophyta, Karsporeplanter (Cryptogamæ vasculares). 



